1960年2月23號，下晝4點15分，皇太子明仁親王同皇太子妃美智子嘅大仔喺東京都千代田區皇居入面嘅宮內廳醫院出世。當時德仁親王喺皇居入面由倉庫改成宮內廳醫院嘅產房出世。當時嘅太子妃美智子喺有咗嗰陣，想畀自己啲仔女同日本嘅普通家庭一樣喺當地醫療機構生，佢提出喺東京都中央區聖路加國際醫院分娩嘅意願，儘管向宮內廳不斷爭取，宮內廳仍然決定畀佢喺宮內廳醫院生產，而唔係嘅民間醫院生產，因此德仁親王曾經調侃自己「喺城河入面嘅穀倉出世」。